cyanic-selkie/wikianc huggingface dataset:
கார்பமிக் அமிலம்
கார்பமிக் அமிலத்தின் வழிப்பொருட்கள்
கார்பமேட்டுகள் பொதுவாக கார்பமிக் அமிலத்தின் எசுத்தர்களைக் குறிக்கின்றன. மெத்தில் கார்பமேட் என்பது கார்பமிக் அமிலத்தின் எளிமையான எசுத்தர் ஆகும். கார்பமிக் அமிலங்களைப் போலன்றி, எசுத்தர்கள் நிலைத்தன்மை உடையவை ஆகும். ஆல்ககால்களுடன் கார்பமாயில் குளோரைடுகளின் வினை, ஐசோசயனேட்டுகளுடன் ஆல்ககாலின் சேர்க்கை வினை மற்றும் அம்மோனியாவுடன் கார்பனேட் எசுத்தர்களின் வினை ஆகியவற்றால் இவை தயாரிக்கப்படுகின்றன.
சில எசுத்தர்கள் தசை தளர்த்திகளாகப் பயன்படுகின்றன, அவை ஜிஏபிஏஏ ஏற்பியின் பார்பிட்யூரேட் தளத்துடன் பிணைக்கப்படுகின்றன. மற்றவைகள் பூச்சிக்கொல்லிகளாகப் பயன்படுத்தப்படுகின்றன, எடுத்துக்காட்டாக ஆல்டிகார்ப் போன்றவற்றைக் கூறலாம்.
குறிப்புகள்
பகுப்பு:கருத்தியலான வேதிச் சேர்மங்கள் பகுப்பு:கார்பமேட்டுகள் பகுப்பு:Articles without UNII source
ரசிதா பீ
ரசிதா பீ ஓர் இந்திய சமூக செயற்பாட்டாளர். இவர் இந்தியாவின் மத்திய பிரதேசத்தின் போபாலை சேர்ந்தவர். 2004 ஆம் ஆண்டில் இவருக்கு சம்பா தேவி சுக்லாவுடன் இணைந்து கோல்ட்மேன் சுற்றுச்சூழல் விருது வழங்கப்பட்டது. 1984 ஆம் ஆண்டில் ஏற்பட்ட போபால் பேரழிவில் 20,000 பேர் உயிரழந்தனர். இந்த சம்பவத்தில் உயிர் இழந்தவர்களுக்கும், உயிர் தப்பிப்பிழைத்தவர்களுக்கும் நீதி கிடைக்க வேண்டி மக்களை திரட்டி போராடினர். இதற்காக தான் இந்த விருது வழங்கப்பட்டது. மேலும் இவர் போபால் பேரழிவிற்கு காரணமானவர்களுக்கு எதிராக தொடர் பிரச்சாரங்களையும், நீதிமன்றத்தில் வழக்குகளையும் நடத்திட ஏற்பாடு செய்தார்.
தனிப்பட்ட வாழ்க்கை
ரசிதா பீ மத்திய அரசு அச்சகத்தில் ஜூனியர் பைண்டராக பணிபுரிகிறார்.
குறிப்புகள்
பகுப்பு:இந்திய முஸ்லிம்கள் பகுப்பு:வாழும் நபர்கள் பகுப்பு:கோல்டுமேன் சுற்றுச்சூழல் விருது பெற்றவர்கள் பகுப்பு:இந்தியர்கள்
எருமைக்குளம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ரந்தம்பூர் கோட்டை
ரந்தம்பூர் கோட்டை (Ranthambore Fort) இந்திய மாநிலமான இராஜஸ்தானில் சவாய் மாதோபூர் நகரத்திற்கு அருகே அமைந்த ரந்தம்பூர் தேசியப் பூங்காவின் பரப்பில் அமைந்துள்ளது.
ரந்தம்பூர் கோட்டையை  உலகப் பாரம்பரியக் களங்களில் ஒன்றாக யுனேஸ்கோ நிறுவனம் 2013ஆம் ஆண்டில் அறிவித்துள்ளது.
வரலாறு
ரந்தம்பூர் கோட்டை சௌகான் வம்ச ராஜபுத்திர ஆட்சியாளர்களால் கிபி 994-இல் நிறுவப்பட்டதாக கருதப்படுகிறது.
சௌகான் ஆட்சியாளர்கள் காலம்
ரந்தம்பூர் கோட்டையின் முந்தைய பெயர் ராணாஸ்தம்பம் அல்லது ராணாஸ்தம்பபுரம் ஆகும். இக்கோட்டை முதலாம் பிரிதிவிராஜ் ஆட்சிக் காலத்தில் (1090-1110) சமண சமயத்துடன் இணைத்துப் பார்க்கப்படுகிறது. 12-ஆம் நூற்றாண்டில் வாழ்ந்த சித்தசேனசூரி என்பவரால், சமண சமய தீர்த்தங்கரர்களின் புனித தலங்களில் பட்டியலில் ரந்தம்பூர் கோட்டையும், அரண்மனையும் சேர்க்கப்பட்டது. முகலாயர்கள் காலத்தில் 19வது தீர்த்தங்கரரான மல்லிநாதரின் கோயில், ரந்தம்பூர் கோட்டையில் கட்டப்பட்டது.
1192-இல் கோரி முகமது மூன்றாம் பிரிதிவிராஜ் சௌகானைத் தோற்கடித்து ரந்தம்பூர் கோட்டையைக் கைப்பற்றினான். பிரிதிவிராஜ் சௌகானின் மகன் நான்காம் கோவிந்தராஜன் கோரி முகமதுவிற்கு கப்பம் செலுத்தி ரந்தம்பூரை ஆண்டார்.
தில்லி சுல்தான் இல்டுமிஷ் 1226-இல் ரந்தம்பூர் கோட்டையை கைப்பற்றினார். சௌகான் வம்சத்தவர்கள் 1236-இல் சௌகான் தில்லி சுல்தானிடமிருந்த ரந்தம்பூர் கோட்டையை மீண்டும் கைப்பற்றினர். 1299-இல் அலாவுதீன் கில்சிக்கு துரோகம் செய்த முகமது ஷா என்பவருக்கு ரந்தம்பூர் மகாராஜா ஹமீர் தேவ் சௌகான் அடைக்கலம் தந்தார். இதனால் வெகுண்ட தில்லி சுல்தான் கில்ஜி 1301-இல் நேரடியாகத் தலையிட்டு ரந்தம்பூர் கோட்டையைப் போரில் வென்றார்.
உதய்பூர் இராச்சியத்தில்
17-ஆம் நூற்றாண்டில் ரந்தம்பூர் கோட்டை ஜெய்ப்பூர் மகாராஜாவிடம் சென்றது. ஜெய்ப்பூர் மன்னர்கள் ரந்தம்பூர் கோட்டையைச் சுற்றியுள்ள பகுதிகளை விலங்குகளை வேட்டைக்களமாகக் கொண்டனர். இந்தியப் பிரிவினைக்குப் பின்னர் ஜெய்ப்பூர் இராச்சியத்தில் இருந்த இரந்தம்பூர் கோட்டையும், அதனைச் சுற்றியுள்ள பகுதிகளும் 1950-இல் இராஜஸ்தான் மாநிலத்தில் இணைக்கப்பட்டது.
ரந்தம்பூர் கோட்டைக்குள் பிள்ளையார், சிவன் மற்றும் இராமர் கோயில்களும், சமண சமயத்தின் மூன்றவது தீர்த்தங்கரர் சம்பவநாதர் கோயிலும், ஐந்தாவது தீர்த்தங்கரரான சுமதிநாதர் கோயிலும் உள்ளது.
வெளி இணைப்புகள்
பகுப்பு:இந்தியாவில் உள்ள உலக பாரம்பரியக் களங்கள் பகுப்பு:இராஜஸ்தான் கோட்டைகள் பகுப்பு:இராஜஸ்தான் வரலாறு பகுப்பு:இராஜஸ்தானில் உள்ள சுற்றுலாத் தளங்கள்
பலேடியம்(II) சல்பைடு
பலேடியம்(II) சல்பைடு (Palladium(II) sulfide) என்பது PdS என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பலேடியமும் கந்தகமும் சேர்ந்து இச்சேர்மம் உருவாகிறது. பிற பலேடியம், பிளாட்டினம் சால்கோசனைடுகள் போல பலேடியம்(II) சல்பைடும் சிக்கலான கட்டமைப்பையும் மின்னியல், காந்தவியல் பண்புகளையும் கொண்டுள்ளது.
தயாரிப்பு
பலேடியம் +2 என்ற ஆக்சிசனேற்ற நிலையில் உள்ள சேர்மத்தின் நீரிய கரைசலில் ஐதரசன் சல்பைடு வாயுவைச் செலுத்தும் போது பலேடியம்(II) சல்பைடு உருவாகிறது.:
கட்டமைப்பு
பலேடியம்(II) சல்பைடின் படிகக் கட்டமைப்பானது தோராயமாக சதுரத்தள பலேடியம் மையங்களும் நான்முகி கந்தக மையங்களும் கொண்டதாக படிகமாகிறது.
வினைகள்
மிகையளவு கந்தகத்துடன் பலேடியம்(II) சல்பைடு சேர்க்கப்பட்டு சூடுபடுத்தப்பட்டால் பலேடியம் இரு சல்பைடு உருவாகிறது:
தொடர்புடைய சேர்மங்கள்
Pd-S பிணைப்பு கொண்ட Pd4S, Pd2.8S, Pd2.2S,PdS2 போன்ற வேறு பல சேர்மங்களும் அறியப்படுகின்றன. பிராக்கைட்டு என்ற கனிமம் (Pt, Pd, Ni)S என்ற தனிம இயைபை கொண்டு PdS உடன் உருவொத்த சேர்மமாக உள்ளது.
மேற்கோள்கள்
பகுப்பு:பலேடியம் சேர்மங்கள் பகுப்பு:சல்பைடுகள்
சிரஞ்சீவி (திரைப்படம்)
சிரஞ்சீவி 1984 ஆம் ஆண்டு வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் சிவாஜி கணேசன், ஸ்ரீபிரியா மற்றும் பலரும் நடித்துள்ளனர்.
பகுப்பு:1984 தமிழ்த் திரைப்படங்கள்‎ பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:சிவாஜி கணேசன் திரைப்படங்கள்
விஷ்ணுபிரியா (நடிகை)
திரை வாழ்க்கை
2007 ஆம் ஆண்டில் ஸ்பீட் ட்ராக் என்ற படத்தின் மூலம் ஒரு துணை கதாபாத்திரத்தில் அறிமுகமானார். பின்னர், "கேரளோத்சவம் 2009" என்ற படத்தில் ஒரு முன்னணி கதாபாத்திரத்தில் நடித்தார். பின்னர் இவர், "பெண்பட்டணம்" (2010) என்றத் திரைப்படத்தில் தனது கதாபாத்திரத்திற்காக கவனிக்கப்பட்டார். அதன் பின்னர், இவர் பல்வேறு படங்களில் துணைக் கதாபாத்திரங்களில் நடித்தார். நாங்க (2011) படத்தின் மூலம் தமிழ்த் திரையுலகில் அறிமுகமானார். இவர் 2013 இல் மலையாளத் திரைப்பட கலைஞர்களின் சங்கத்தின் (AMMA) நிகழ்ச்சிக்காக நடன நிகழ்சியை நிகழ்த்தியிருந்தார். பிளவர்ஸ் தொலைக்காட்சியின் ஸ்டார் சேலஞ்ச் என்ற உண்மைநிலை நிகழ்ச்சியிலும் பங்கேற்றுள்ளார். 2019 ஆம் ஆண்டில், இராம் அருண் காஸ்ட்ரோவுடன் வி 1 என்ற தமிழ் படத்தில் நடித்தார். படத்தின் விமர்சனத்தில், ஒரு விமர்சகர் "அருண் காஸ்ட்ரோவும் விஷ்ணு பிரியாவும் தங்களுக்கு கொடுக்கப்பட்ட கதாபாத்திரங்களில் பிரகாசிக்கிறார்கள்" என்று குறிப்பிட்டார், மற்றொருவர் "இராம் அருணும் விஷ்ணுபிரியாவும் அந்தந்த வேடங்களில் கச்சிதமாக பொருந்தியுள்ளனர்" என்று குறிப்பிட்டார்.
ஆரம்ப கால வாழ்க்கை
விஷ்ணுபிரியா பகுரைனில் பிறந்து வளர்ந்தார். பகுரைனிலுள்ள இந்தியப் பள்ளியில் தனது பள்ளிப்படிப்பை முடித்த இவர், பிர்லா சர்வதேச தொழில்நுட்ப நிறுவனத்தில் வணிக மேலாண்மையில் இளங்கலைப் பட்டம் பெற்றார். இவர் பல்வேறு போட்டிகளிலும் பங்கேற்றார். மேலும், தனது பள்ளி நாட்களில் பள்ளிகளுக்கிடையேயான பரத நாட்டியப் போட்டிகளையும் வென்றுள்ளார்.
மேற்கோள்கள்
பகுப்பு:தமிழ்த் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:1987 பிறப்புகள் பகுப்பு:வாழும் நபர்கள்
யுகிரோ மாட்சுமோட்டோ
யுகிரோ மாட்சுமோட்டோ (Yukihiro Matsumoto) ரூபி மொழியை உருவாக்கினார். ரூபி 1995 ஆம் ஆண்டு வெளியானது. யுகிரோ மாட்சுமோட்டோ இப்போது இரோகு நிறுவனத்தில் பணிப்புரிகிறார்.
பகுப்பு:கணினி நிரலர்கள் பகுப்பு:ரூபி நிரலாக்க மொழி பகுப்பு:1965 பிறப்புகள் பகுப்பு:வாழும் நபர்கள் பகுப்பு:கட்டற்ற மற்றும் திறமூல நிரலாளர்கள்
தேசிய நெடுஞ்சாலை 309 (இந்தியா)
தேசிய நெடுஞ்சாலை 309 (National Highway 309) என்பது என் எச் 309 எனவும் அழைக்கப்படும் ஒரு தேசிய நெடுஞ்சாலை ஆகும். இது உத்தராகாண்டில் உள்ள ருத்ரபூர் நகரத்தையும் புபாகால் நகரத்தையும்  இணைக்கும் ஒரு நெடுஞ்சாலை ஆகும்.
பிற இணைப்புகள்
பகுப்பு:இந்திய தேசிய நெடுஞ்சாலைகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சுடீபன் பிளெமிங்
சுடீபன் பிளெமிங் (Stephen Fleming,, பிறப்பு: ஏப்ரல் 1, 1973) ஒரு முன்னாள் நியூசிலாந்து துடுப்பாட்ட வீரர். இவர் தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டத் துடுப்பாட்டப் போட்டிகளில் நியூசிலாந்து தேசிய கிரிக்கெட் அணியின் தலைவராக இருந்துள்ளார். இவர் தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம்,பன்னாட்டு இருபது20 ஆகிய போட்டிகளில் நியூசிலாந்து அணிக்காக விளையாடியுள்ளார்.
டேனியல் வெட்டோரிக்கு அடுத்தபடியாக அதிக போட்டிக்கு தலைமை தாங்கியவர் எனும் சாதனையைப் படைத்துள்ளார். மேலும் வெற்றிகரமான தலைவராகவும் இருந்துள்ளார். இந்தியத் துடுப்பாட்ட அணி, இங்கிலாந்து துடுப்பாட்ட அணி, மேற்கிந்தியத்தீவுகள் துடுப்பாட்ட அணி, இலங்கைத் துடுப்பாட்ட அணி மற்றும் சிம்பாப்வே துடுப்பாட்ட அணி ஆகிய அணிகளுக்கு எதிரான தொடர்களை இவரின் தலைமையிலான அணி வென்றுள்ளது
மேலும் இவரின் தலமையிலான அணி 2000 ஐசிசி நாக்அவுட் கோப்பையினை வென்றது. இவரின் அணியில் ஜாகிர் கான், யுவராஜ் சிங் மற்றும் மர்லன் சாமுவேல்ஸ் ஆகியோர் இந்த அணிக்காக விளையாடினர். மேலும்முதல் பன்னாட்டு இருபது20 போட்டித் தொடரில் நியூசிலாந்து அணியின் தலைவராக இருந்தார். இந்தப் போட்டியில் ஆத்திரேலியத் துடுப்பாட்ட அணிக்கு எதிராக விளையாடியது.
இவர் மார்ச் 26,2008 இல் சர்வதேச துடுப்பாட்டங்களில் இருந்து ஓய்வு பெற்றார். 2008 இந்தியன் பிரீமியர் லீக் போடியில் சென்னை சூப்பர் கிங்ஸ் அணிக்காக விளையாடினார். பின் 2009 ஆம் ஆண்டில் நடைபெற்ற இந்தியன் பிரீமியர் லீக் போட்டியில் 350,000 அமெரிக்க டாலர் மதிப்பில் இவரை சென்னை சூப்பர் கிங்ஸ் அணி இவரை தலைமைப் பயிற்சியாளராக ஒப்பந்தம் செய்தது. பெப்ரவரி, 2005 இல் பிக்பாஷ் லீக் போட்டிக்காக ''மெல்போர்ன் ஸ்டார்ஸ் அணியின் தலைமைப் பயிற்சியாளராக ஒப்பந்தம் ஆனார். சென்னை சூப்பர் கிங்ஸ்'' அணிக்கு இரு ஆண்டுகள் தடை விதிக்கப்பட்டதால் ரைசிங் புனே சூப்பர்ஜியான்ட்சு அணி இவரை தலைமைப் பயிற்சியாளராக ஒப்பந்தம் செய்தது. பின் தடைக்குப் பிறகு மீண்டும் 2018 இந்தியன் பிரீமியர் லீக்கில் சென்னை சூப்பர் கிங்ஸ் அணி இவரை  தலைமைப் பயிற்சியாளராக ஒப்பந்தம் செய்தது.
இந்தியன் பிரீமியர் லீக்
2008 இந்தியன் பிரீமியர் லீக் போட்டியில் சென்னை சூப்பர் கிங்ஸ் அணிக்காக விளையாடினார். இந்தத் தொடரில் 196 ஓட்டங்கள் எடுத்தார். அதிகபட்ச ஓட்டம் 45 ஆகும். பின் இந்தியன் பிரீமியர் லீக் போட்டியில் 350,000 அமெரிக்க டாலர் மதிப்பில் இவரை சென்னை சூப்பர் கிங்ஸ் அணி இவரை  தலைமைப் பயிற்சியாளராக ஒப்பந்தம் செய்தது. 2010 இந்தியன் பிரீமியர் லீக் மற்றும் 2011 இந்தியன் பிரீமியர் லீக் தொடரை சென்னை சூப்பர் கிங்ஸ் அணி கோப்பையைக் கைப்பற்றியது.
வெளியிணைப்புகள்
பகுப்பு:நியூசிலாந்து துடுப்பாட்ட வீரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:நாட்டிங்ஹாம்சையர் துடுப்பாட்டக்காரர்கள் பகுப்பு:யார்க்சையர் துடுப்பாட்டக்காரர்கள் பகுப்பு:1973 பிறப்புகள் பகுப்பு:வாழும் நபர்கள்
நாஞ்சில்
நாஞ்சில் என்பது சங்க இலக்கியங்களில் குறிப்பிடப்படும் ஒரு சங்ககாலத்து ஊர் ஆகும். குமரி மாவட்டத்தின் அகஸ்தீஸ்வரம் மற்றும் தோவாளை வட்டங்கள் நாஞ்சில் நாடு என அழைக்கப்படும்.
பெயர் விளக்கம்
நாஞ்சில் என்பது நாஞ்சில்(கலப்பை) போல் தோற்றம் தரும் ஒரு மலை. அதனைச் சூழ்ந்த நாடு நாஞ்சில்நாடு. அதன் தலைநகரம் நாஞ்சில். (புறம் 137)
நாஞ்சில் வள்ளுவன்
நாஞ்சில் வள்ளுவன் இவ்வூரில் வாழ்ந்த சங்ககாலத்துக் கொடைவள்ளல். இவனை வல்வேல் கந்தன் என்று ஒரு புலவர் பாராட்டுகிறார். இவனை (ஒருசிறைப் பெரியனார்,ஔவையார், கதப்பிள்ளையார், மருதன் இளநாகனார் ஆகிய சங்ககாலப் புலவர்கள் பாடியுள்ளனர்.
தற்காலப் பெருமக்கள்
தற்காலத்தில் இப்பகுதியைச் சேர்ந்தவர்கள் தங்கள் பெயரின் முன் “நாஞ்சில்” என்ற அடையாளமொழியை சேர்த்துக் கொள்வது வழக்கமாக உள்ளது. எ.கா. நாஞ்சில் நாடன், நாஞ்சில் மனோகரன், நாஞ்சில் சம்பத்.
வானொலி ஒலிபரப்பு
வலது|thumb|ஸ்சிவீடனில் உள்ள நீண்டதூர ஒலிபரப்பு நிலையம் thumb|சிலோவாக் வானொலி நிலைய கட்டிடம், [[பிராத்திஸ்லாவா, சிலோவாக்கியா (கட்டியவர்கள்: Štefan Svetko, Štefan Ďurkovič and Barnabáš Kissling, 1967-1983)]] thumb|நார்வேயில் உள்ள ஒரு ஒலிபரப்பு நிலையம் வானொலி ஒலிபரப்பு (ஆங்கிலம்: Radio broadcasting) என்பது வானொலி அலைகள் மூலம் கம்பியற்ற தகவல்தொடர்பு மேற்கொண்டு அதிக மக்களை சென்றடைய பயன்படுத்தப்படும் தொழில்நுட்பமாகும். வானொலி நிலையங்கள் மூலம் ஒரே நிலையில் ஒலிபரப்பப்படுகிறது. இதன் குறிகை தொடரிமக் குறிகை ஆக அல்லது டிஜிட்டல் குறிகை ஆக இருக்கலாம்.
வகைகள்
இதன் வகைகள்:
வெளியிணைப்புகள்
பகுப்பு:வானொலி
அலி ஜாபர்
வலது|thumb| தேரே பின்லேடன், 2010 இன் முதல் காட்சியில் ஜாபர் அலி ஜாபர் (ஆங்கிலம்: Ali Zafar)  இவர் 1980  மே 18 அன்று பிறந்த ஒரு பாகிஸ்தான் பாடகர்-பாடலாசிரியர், விளம்பர மாதிரி, நடிகர், தயாரிப்பாளர், திரைக்கதை எழுத்தாளர் மற்றும் ஓவியர் ஆவார். பிரபல இசைக்கலைஞராக மாறுவதற்கு முன்பு ஜாபர் பாகிஸ்தான் தொலைக்காட்சியில் தோன்றத் தொடங்கினார். பின்னர் அவர் பாலிவுட்டில் தனது தொழிலை நிறுவினார் மற்றும் அவரது வெற்றி பல பாக்கித்தான் நடிகர்களை இந்தி படங்களில் ஈடுபட வழிவகுத்தது. அவர் ஐந்து லக்ஸ் ஸ்டைல் விருதுகளையும் பிலிம்பேர் விருது பரிந்துரைகளையும் பெற்றுள்ளார்.
ஜாபர் ஒரு இசையமைப்பாளராக தனது வாழ்க்கையைத் தொடங்கினார் மற்றும் அவரது முதல் பாடல் தொகுப்பான ஹூகா பானியில் இருந்து அவரது "சன்னோ" என்ற பாடல் மூலம் பிரபலமடைந்தார் , இது உலகளவில் ஐந்து மில்லியனுக்கும் அதிகமான பிரதிகள் விற்றது. "சன்னோ" மிகப்பெரிய வெற்றியைப் பெற்றது, பல இசை தரவரிசையில் முதலிடத்தைப் பிடித்தது மற்றும் சிறந்த இசை தொகுப்பு மற்றும் சிறந்தக் கலைஞருக்கான பல விருதுகளைப் பெற்றது. 2010 ஆம் ஆண்டு பாலிவுட் நையாண்டி படமான தேரே பின்லேடன் ஒரு மிதமான திரையரங்க வசூலில் வெற்றி பெற்றதன் மூலம் ஜாபர் தனது நடிப்பில் அறிமுகமானார். இப்படத்தில் அவரது நடிப்பு விமர்சன ரீதியான பாராட்டைப் பெற்றது மற்றும் பிலிம்பேர் உட்பட சிறந்த ஆண் அறிமுகப் பிரிவில் பல பரிந்துரைகளைப் பெற்றது. பின்னர் மேரே பிரதர் கி துல்ஹான், சாஷ்மே படூர், மற்றும் டியர் ஜிந்தகி உள்ளிட்ட பல படங்களிலும் பணியாற்றினார்.
அவரது நடிப்பு மற்றும் பாடும் வாழ்க்கையுடன், ஜாபர் சுற்றுப்பயணங்கள், இசை நிகழ்ச்சிகள் மற்றும் மேடை நிகழ்ச்சிகளில் பங்கேற்கிறார், மனிதாபிமானப் பணிகளில் தீவிரமாக உள்ளார் மற்றும் பல ஒப்புதல் ஒப்பந்தங்களைக் கொண்டுள்ளார். ஈஸ்டர்ன் ஐ என்ற பிரித்தன் செய்தித்தாளின் உலகளாவிய கருத்துக் கணிப்பின் அடிப்படையில் 2013 ஆம் ஆண்டில், ஜாபர் "கிரகத்தின் கவர்ச்சியான ஆசிய மனிதர்" என்று தேர்ந்தெடுக்கப்பட்டார்.
ஆரம்பகால வாழ்க்கை
அலி ஜாபர் 1980 மே 18 அன்று பாக்கித்தானிலுள்ள பஞ்சாபியின் லாகூரில் ஒரு பஞ்சாபி குடும்பத்தில் பிறந்தார். அவரது பெற்றோர்களான முகமது ஜாபருல்லா மற்றும் கன்வால் அமீன் ஆகியோர் பஞ்சாப் பல்கலைக்கழகத்தில் பேராசிரியர்களாக இருந்தனர். இவருக்கு இரண்டு சகோதரர்கள் உள்ளனர்; ஜெய்ன் மற்றும் தான்யல், இவர்களில் பிந்தையவர் ஒரு வணிக மாதிரியாகும், அவர் விரைவில் பாடகர் மற்றும் நடிகராக ஒரு தொழிலைத் தொடங்குவதையும் நோக்கமாகக் கொண்டுள்ளார். ஜாபர் தனது ஆரம்பக் கல்வியை சி.ஏ.ஏ பொதுப் பள்ளியில் பயின்றார். லாகூர் அரசு கல்லூரி மற்றும் தேசிய கலைக் கல்லூரியில் பட்டம் பெற்றார்.
தொழில்
ஜாபர் லாகூரில் உள்ள பேர்ல் கான்டினென்டல் விடுதியில் வரிவடிவ கலைஞராக தனது வாழ்க்கையைத் தொடங்கினார், பின்னர் தொலைக்காட்சித் ஹொடர்களில் நடிக்கத் தொடங்கினார். கொலேஜ் ஜீன்ஸ், காஞ்ச் கே பர் மற்றும் லாண்டா பஜார் ஆகிய நாடகத் தொடர்களில் நடித்து தொலைக்காட்சி நடிகராக அறிமுகமானார்.
சொந்த வாழ்க்கை
இந்திய நடிகர் அமீர்கானின் தொலைதூர உறவினரான ஆயிஷா ஃபஸ்லியை ஜாபர் 2009 ஜூலை 28 அன்று பாக்கித்தானின் லாகூரில் மணந்தார்,   அவர்களுக்கு 2010 இல் ஒரு பையனும், 2015 இல் ஒரு பெண்ணும் பிறந்தனர். இவரது மைத்துனர் உமைர் பாஸ்லி 2016 இல் வெளிவந்து திரையரங்க வசூலில் வெற்றி பெற்ற சயா இ குடா இ சுல்ஜலால்  என்ற படத்தின் இயக்குனர் ஆவார்.
வெளி இணைப்புகள்
பகுப்பு:பஞ்சாப் நபர்கள் பகுப்பு:பாக்கித்தானிய ஆண் பாடகர்கள் பகுப்பு:பாக்கித்தானிய திரைப்பட நடிகர்கள் பகுப்பு:வாழும் நபர்கள் பகுப்பு:இந்தித் திரைப்பட நடிகர்கள் பகுப்பு:1980 பிறப்புகள்
தமிழ்நாடு சட்டப்பேரவைத் தலைவர் பட்டியல்
தமிழ்நாடு சட்டப் பேரவைத் தலைவர் தமிழ்நாட்டின் சட்டமன்றத்தை வழிநடத்தும் அலுவலர் ஆவார். தமிழ்நாடு 1950 வரை சென்னை மாகாணத்தின் ஒரு பகுதியாக இருந்தது, 1950 முதல் 69 வரை சென்னை மாநிலம் என்று வழங்கப்பட்டது. இப்பட்டியலில் 1920 முதல் தற்காலம் வரை, சென்னை சட்டமன்றத்தின் (இரு அவைகள்) தலைவர்களின் பெயர், கட்சி, பதவி காலம் ஆகியவை தரப்பட்டுள்ளன.
பிரிட்டிஷ் இந்தியாவில் அவைத்தலைவர்கள்
பிரிட்டிஷ் இந்தியப் பேரரசின் ஒரு அங்கமாகிய ஒருங்கிணைந்த சென்னை மாகாணத்தில் 1920–37 இல் இரட்டை ஆட்சி முறை அமலில் இருந்தது. அம்முறையில் ஓரங்க (unicameral) சட்டமன்றம் மெட்ராஸ் லெஜிஸ்லேட்டிவ் கவுன்சில் என்றழைக்கப்பட்டது. அதன் தலைவர்கள் பிரசிடன்ட் என்று அழைக்கப்பட்டனர். 1937 இல் மாநில சுயாட்சி முறை அமல்படுத்தப் பட்டது. அம்முறையில் சட்டமன்றத்தில் இரு அவைகள் இருந்தன – கவுன்சில் என்றழைக்கப் பட்ட மேலவையின் தலைவர் சேர்மன் எனவும், அசம்பிளி என்றழைக்கப் பட்ட கீழவையின் தலைவர் ஸ்பீக்கர் எனவும் வழங்கப்பட்டனர்.
இரட்டை ஆட்சிமுறையில் அவைத் தலைவர்கள்
(பிரசிடென்ட், மெட்ராஸ் லெஜிஸ்லேட்டிவ் கவுன்சில்)
மேலவை
thumb|right|280px|1937 இல் சென்னை சட்டப்பேரவை (சேர்மன், சென்னை மாகாண சட்டமன்ற மேலவை)
கீழவை
(ஸ்பீக்கர், சென்னை மாகாண சட்டமன்ற கீழவை)
இந்தியக் குடியரசில் அவைத் தலைவர்கள்
1950 ஜனவரி 26, ஆம் நாள் இந்தியா குடியரசு நாடாக அறிவிக்கப்பட்டது. புதிய அரசியல் சட்ட அமைப்பின் படி, மாநில சட்டமன்றங்கள் ஈரங்க (bicameral) அவைகளாக இருந்தன. மேலவை Legislative Council என்றும், கீழவை Legislative Assembly என்றும் வழங்கப் பட்டன. மேலவையின் தலைவர் சேர்மன் என்றும், கீழவையின் தலைவர் ஸ்பீக்கர் என்றும் அழைக்கப்பட்டனர். 1969 ஆம் ஆண்டு சென்னை மாநிலம், தமிழ்நாடு என்று பெயர் மாற்றம் செய்யப் பட்டதைத் தொடர்ந்து, சட்டமன்ற அவைகளும், தமிழ் நாடு சட்டமன்ற கீழவை/மேலவை என்று வழங்கப்பட்டன. மேலவை 1986 இல் நீக்கப்பட்டது.
மேலவை
thumb|right|பல பத்தாண்டுகளாக தமிழக சட்டப்பேரவை கூடிய [[புனித ஜார்ஜ் கோட்டை]]
(சேர்மன், சென்னை மாநிலம் / தமிழ் நாடு சட்டமன்ற மேலவை)
மேலும் படிக்க
பகுப்பு: தமிழக அரசியல் பகுப்பு: தமிழ்நாடு அரசு பகுப்பு:தமிழகப் பட்டியல்கள் பகுப்பு:தமிழ்நாடு சட்டமன்றம் பகுப்பு:தமிழ்நாடு சட்டமன்ற சபாநாயகர்கள்
லூசு மோகன்
லூசு மோகன் என அழைக்கப்படும் ஆறுமுகம் மோகனசுந்தரம் (Arumugam Mohanasundaram, 8 பெப்ரவரி 1928 - 16 செப்டம்பர் 2012), தமிழ்த் திரைப்பட நடிகர் ஆவார். இவர் ஆயிரத்திற்கும் மேற்பட்ட திரைப்படங்களில் நகைச்சுவை நடிகராக நடித்திருக்கிறார். சென்னைத் தமிழில் சரளமாகப் பேசி நடித்ததனால் இவர் பிரபலமானார். பல மேடை நாடகங்களிலும் இவர் நடித்திருக்கிறார்.
வாழ்க்கைச் சுருக்கம்
காஞ்சிபுரத்தில் பிறந்தவர் மோகன். இவரது தந்தை லூசு ஆறுமுகமும் ஒரு நகைச்சுவை நடிகரே. 1944 ஆம் ஆண்டில் வெளியான ஹரிச்சந்திரா திரைப்படத்தில் பு. உ. சின்னப்பாவிடன் இணைந்து நடித்தார். ஆனாலும், இவர் பிற்காலத்தில் கமலகாசன், இரசினிகாந்து ஆகியோரின் திரைப்படங்களில் நடித்துப் புகழ் பெற்றார்.
1979 இல் வெளியான ரோசாப்பூ ரவிக்கைக்காரி என்ற திரைப்படம் இவருக்குப் பெரும் புகழைத் தேடிக் கொடுத்தது. தொடர்ந்து ஆயிரத்திற்கும் மேற்பட்ட திரைப்படங்களில் நடித்தார். தமிழ் தவிர மராத்தி, போச்புரி, இந்தி, துளு ஆகிய மொழிப்படங்களிலும் நடித்துள்ளார். 2000 ஆம் ஆண்டில் தமிழக அரசின் கலைமாமணி விருது இவருக்கு வழங்கப்பட்டது.
பிற்காலம்
இவரது கடைசித் திரைப்படம் தங்கர் பச்சானின் அழகி (2002) ஆகும். இவரது மனைவி பச்சையம்மாள் 2004 ஆம் ஆண்டில் இறந்து விட்டார். லூஸ் மோகன் சென்னை மயிலாப்பூரில் உள்ள தனது சொந்த வீட்டில் மகன் கார்த்திகேயனுடன் வசித்து வந்தார். உடல்நலக் குறைவு காரணமாக 2012 செப்டம்பர் 16 ஞாயிற்றுக்கிழமை காலமானார். மறைந்த லூஸ் மோகனுக்கு ஒரு மகனும், மூன்று மகள்களும் உள்ளனர்.
வெளி இணைப்புகள்
பகுப்பு:1928 பிறப்புகள் பகுப்பு:2012 இறப்புகள் பகுப்பு:தமிழ் நகைச்சுவை நடிகர்கள் பகுப்பு:இந்தியத் தமிழ் நாடக நடிகர்கள் பகுப்பு:தமிழ்த் திரைப்பட நடிகர்கள் பகுப்பு:கலைமாமணி விருது பெற்றவர்கள் பகுப்பு:காஞ்சிபுரம் மாவட்ட நபர்கள்
ஆசியக் கோப்பை (காற்பந்து)
ஆசியக் கோப்பை (காற்பந்து) அல்லது ஏஎஃப்சி ஆசியக் கோப்பை (AFC Asian Cup) என்பது ஆசிய கால்பந்துக் கூட்டமைப்பால் நடத்தப்பெறும் நாடுகளுக்கிடையேயான கால்பந்துப் போட்டித் தொடராகும். கோப்பா அமெரிக்காவுக்கு அடுத்தபடியாக உலக அளவில் பழமையான கண்ட கால்பந்துப் போட்டியாகும். இதன் வாகையாளர் நேரடியாக ஃபிஃபா கூட்டமைப்புகள் கோப்பையில் ஆடத் தகுதிபெறுவர்.
ஆசியக் கோப்பையானது நான்காண்டுகளுக்கு ஒருமுறை நடத்தப்பெறுகிறது. முதல் போட்டி 1956-இல் ஹாங்காங்கில் நடத்தப்பெற்றது. அங்கு 2004-ஆம் ஆண்டு வரை நடத்தப்பெற்றது. இதே சுழற்சியில் ஒலிம்பிக் போட்டிகளும் ஐரோப்பிய கால்பந்துப் போட்டிகளும் நடத்தப்பெற்றதால், ஆசியக் கோப்பையை நடத்துவதற்கான காலகட்டம் மாற்றப்பட்டது. 2007-லிருந்து நான்காண்டுகளுக்கொருமுறை நடத்தப்பெறுகிறது. 2007-இல் இந்தோனேசியா, மலேசியா, வியட்நாம் மற்றும் தாய்லாந்து ஆகிய நாடுகள் நடத்தின.
வெளியிணைப்புகள்
பகுப்பு:ஆசியக் கிண்ணம் காற்பந்து
கொள்திறன் திட்டமிடல்
கொள்திறன் திட்டமிடல் (capacity planning) என்பது, ஒரு நிறுவனத்தின் மாறுபடும் தயாரிப்பு கிராக்கிகளுக்கு ஏற்றாற் போன்று தயாரிப்புக் கொள்திறனைத் தீர்மானிக்கும் ஒரு செயல்முறையாகும். கொள்திறன் திட்டமிடலின் பின்னனியில், வடிவமைப்புக் கொள்திறன் (design capacity) என்பது கொடுக்கப்பட்ட காலவரைவுக்குள் ஒரு நிறுவனம் செய்யமுடிகிற அதிகப்படியான வேலையைக் குறிக்கும். திறம்பட்ட கொள்திறன் (effective capacity) என்பது கொடுக்கப்பட்ட காலவரைவுக்குள் தாமதம், தரச்சிக்கல், பொருள் கையாளல் போன்ற புறக்கட்டுப்பாடுகளுக்கு உட்பட்டு ஒரு நிறுவனம் செய்யமுடிகிற அதிகப்படியான வேலையைக் குறிக்கும்.
மேற்கோள்கள்
பகுப்பு:விளைபொருள் பகுப்பு:உற்பத்தியும், தயாரிப்பும்
பாரதி சர்மா
பாரதி ஷர்மா (பிறப்பு 15 அக்டோபர் 1961), ஒரு இந்திய நாடக இயக்குனர், நடிகர் மற்றும் ஆசிரியர் ஆவார். அவரது நாடகங்கள் வரலாறு, யதார்த்தம், பரிசோதனை, ஆண் பெண் உறவை அடிப்படையாகக் கொண்ட நாடகங்கள், இந்திய புராண மற்றும் தத்துவக் கருப்பொருள்கள் போன்ற பல்வேறு தலைப்புகளை உள்ளடக்கியவையாகும்.
தொழில்
இவர் இந்தி யில் டெல்லி பல்கலைக்கழகத்தில் முதுகலைப் பட்டம் பெற்றார். ஷர்மா 1987 இல் தேசிய நாடகப் பள்ளியில் பட்டம் பெற்ற பிறகு, பிபின் குமார் மற்றும் சில தேசிய நாடகப் பள்ளி பட்டதாரிகளுடன் க்ஷிதிஜ் நாடகக் குழுவை நிறுவினார். 50க்கும் மேற்பட்ட நாடகங்களில் நடித்துள்ளார். 35க்கும் மேற்பட்ட நாடகங்களை இயக்கியுள்ளார். பாரதி, 8வது தியேட்டர் ஒலிம்பிக்ஸ், பாரத் ரங் மஹோதசவ், மோகன் ராகேஷ் சம்மன் சமரோ, பர்தேந்து நாட்டிய உத்சவ், காத்மாண்டு சர்வதேச நாடக விழா 2008, தேசிய பெண் இயக்குனர்கள் தியேட்டர் திருவிழா, ஒடியன் நாடக விழாபோபால் மற்றும் சண்டிகர், சண்டிகர், சங்கீத் நாடக அரங்க விழா போன்ற பல தேசிய மற்றும் சர்வதேச நாடக விழாவில் பங்கேற்றுள்ளார்.
விருதுகள்
இவர் எழுதிய காலா ஹீரா திரைப்படத்தின் திரைக்கதை 2001 ஆம் ஆண்டு ஆசிய தொலைக்காட்சி மற்றும் திரைப்பட விருதுகளிலும், சிறந்த திரைக்கதைக்காக ஜீ டிவி யிலும் தேர்வானது. அவர் இந்திய அரசின் கலாசார அமைச்சகத்தால் மூத்த "நாடக நடிப்பின் மாறும் பாணிகள் மற்றும் முறைகள்" என்ற தலைப்பில் தனது ஆராய்ச்சிப் பணிக்காக பெல்லோஷிப்பையும் பெற்றுள்ளார். 2013 ஆம் ஆண்டு நாட்சாம்ராட்டின் சிறந்த நடிகைக்கான விருதைப் பெற்றுள்ளார். இந்தி திரையரங்கில் சிறப்பாக பணியாற்றியதற்காக ஜேபி லோக்நாயக் தேசிய விருது 2020 இல் அவருக்கு வழங்கப்பட்டது. ராஸ் கலா மஞ்ச், சஃபிடோன், பானிபட் டால், மூலம் ஜோஹ்ரா சேகல் தேசிய ராஸ் ரங் சம்மான், 2022 விருது வழங்கப்பட்டது.
எவ்னீ வேபர்
எவ்னீ வேபர் (Evne Webber, பிறப்பு: சூன் 1 1977), முன்னாள் தென்னாப்பிரிக்கா  பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியில்  கலந்து கொண்டுள்ளார். 1998/99 ல், ஒருநாள் பன்னாட்டுத் துடுப்பாட்டப் போட்டியில்  பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1977 பிறப்புகள் பகுப்பு:வாழும் நபர்கள்
பாரதி சர்மா
வெளி இணைப்புகள்
பகுப்பு:சங்கீத நாடக அகாதமி விருது பெற்றவர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:1961 பிறப்புகள் பகுப்பு:வாழும் நபர்கள்
சுக்ரதிசை
சுக்ரதிசை 1984 ஆம் ஆண்டு வெளிவந்த தமிழ்த் திரைப்படமாகும். டி. கே. மோகன் இயக்கத்தில் வெளிவந்த இத்திரைப்படத்தில் பாண்டியன், விஜி மற்றும் பலரும் நடித்துள்ளனர்.
பகுப்பு:1984 தமிழ்த் திரைப்படங்கள்‎ பகுப்பு:சங்கர் கணேஷ் இசையமைத்த திரைப்படங்கள் பகுப்பு:பாண்டியன் நடித்த திரைப்படங்கள்
தேனாரி
தேனாரி (Thenari) என்பது தென் இந்திய மாநிலமான, கேரளத்தின், பாலக்காடு மாவட்டம் மலம்புழா ஊராட்சி ஒன்றியத்தில் உள்ள ஒரு சிற்றூர் ஆகும். இந்த கிராமம் மாவட்ட தலைமையகமான பாலக்காட்டுக்கு கிழக்கே 14 கி.மீ தொலைவிலும், மலம்புழாவிலிருந்து 5 கி.மீ. தொலைவிலும், மாநில தலைநகரான திருவனந்தபுரத்திலிருந்து 297 கி.மீ. தொலைவிலும் அமைந்துள்ளது.
தேனேரியில் உள்ள இராமர் கோயிலில் உள்ள நீரூற்றின் காரணமாகவே இந்த ஊருக்கு தேனேரி என்ற பெயர் ஏற்பட்டது. இந்த ஊற்றின் நீர் கங்கை நீரைப்போல புனிதமானது என்ற நம்பிக்கை உள்ளதால், பலரும் இந்த ஊற்றை நாடி வருகின்றனர்.
மேற்கோள்கள்
பகுப்பு:பாலக்காடு மாவட்டத்தில் உள்ள ஊர்களும் நகரங்களும்
அடியக்கமங்கலம் ராஜகோபாலசுவாமி கோயில்
அடியக்கமங்கலம் ராஜகோபாலசுவாமி கோயில் தமிழ்நாட்டில் திருவாரூர் மாவட்டம், அடியக்கமங்கலம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சாளியாறு
சாளியாறு என்பது கேரளத்தின் நான்காவது நீளமான ஆறு ஆகும். இது 169 கிமீ நீளமானது. இது கடலை அண்மிக்கும் போது சுலிகா ஆறு என்றும் பேப்பூர் ஆறு என்றும் அழைக்கப்படுகிறது. நிலாம்பூர், எதவண்ணா, அரீக்கோடு, கிழுபரம்பா, செருவடி, எதவண்ணப்பரா, மாவூர், பெருவயல், ஃபெரோக், பேப்பூர் ஆகியவை இந்த ஆற்றின் கரையில் அமைந்துள்ள ஊர்கள் ஆகும்.
ஷேய்க் அப்துர் ரஹ்மான்
ஷேய்க் அப்துர் ரஹ்மான் (Shaykh Abdur Rahman) வங்காளதேசத்தின் தடை செய்யப்பட்ட தீவிரவாத இயக்கமான ஜகார்தா முஸ்லிம் ஜனதா வங்காளதேசத்தின் தலைவன் ஆவான். இவனை அப்துர் ரஹ்மான் ஷேய்க் (Abdur Rahman Shaykh) என்றும் அழைப்பர்.2001 ஆம் ஆண்டு தினஜ்பூர் மாவட்டத்தில் நடந்த குண்டு வெடிப்பிற்குப் பின்னரே இவ்வியக்கத்தைப் பற்றி தெரிய ஆரம்பித்தது. இந்த இயக்கமானது வங்காளதேச அரசால் தீவிரவாத இயக்கம் என அறிவிக்கப்பட்டு தடை செய்யப்பட்டுள்ளது. 2005 ஆம் ஆண்டு தன்னார்வ நிறுவனங்கள் மீது தாக்குதல் நடத்தியதைத் தொடர்ந்து நடந்த கண்காணிப்பில் வங்காளதேசம் முழுவம் 300 இடங்களில் 500 வெடிகுண்டுகளை வைத்திருந்தது கண்டுபிடிக்கப்பட்டு பின்னர் இவ்வியக்கம் தடை செய்யப்பட்டது. 2005 ஆம் ஆண்டு வங்காளதேசம் முழுவதும் நடந்த தொடர் குண்டு வெடிப்பின் பின்னான தேடுதலில் 2006 ஆம் ஆண்டு மார்ச் மாதம் கைது செய்யப்பட்டார். 2007 ஆம் ஆண்டு மார்ச் மாதம் 30 ஆம் தியதி இவருக்குத் தூக்குத் தண்டனை வழங்கப்பட்டது.
மேற்கோள்கள்
பகுப்பு:வங்காளதேசத்தில் தூக்கிலிடப்பட்டவர்கள் பகுப்பு:2007 இறப்புகள்
அன் மசுகரேன்
அன் மசுகரேன் (Annie Mascarene 6 ஜூன் 1902 - 19 ஜூலை 1963) ஓர் இந்திய சுதந்திர ஆர்வலர், அரசியல்வாதி மற்றும் கேரளாவின் திருவனந்தபுரத்தைச் சேர்ந்த வழக்கறிஞர் ஆவார், இவர் இந்திய நாடாளுமன்ற உறுப்பினராக பணியாற்றினார். கேரளாவில் முதல் பெண் அமைச்சராகவும் இருந்தார்.
குடும்பம் மற்றும் கல்வி
மசுகரேன் திருவனந்தபுரத்தில் ஜூன் 1902 இல் லத்தீன் கத்தோலிக்க குடும்பத்தில் பிறந்தார். இவரது தந்தை, கேப்ரியல் மசுகரேன், திருவாங்கூர் மாநிலத்தின் அரசு அதிகாரியாக இருந்தார். இவர்  1925 இல் திருவாங்கூர் மகாராஜா கல்லூரியில் வரலாறு மற்றும் பொருளாதாரத்தில் இரட்டை முதுகலைப் பட்டம்  பெற்றார். இலங்கையில் இருந்து திரும்பி வந்த பின்னர் திருவனந்தபுரம் மஹாராஜா'ஸ் கல்லூரியில் சட்டத்தில் பட்டம் பெற்றார்.
சுதந்திர போராட்ட வீரர் மற்றும் ஆரம்ப அரசியல் வாழ்க்கை
அக்கம்மா செரியன் மற்றும் பட்டம் தாணு பிள்ளை ஆகியோருடன் சேர்ந்து, இந்திய தேசத்திற்குள் ஒருங்கிணைப்புக்கான இயக்கங்களின் தலைவர்களில் ஒருவராக மசுகரேன் இருந்தார். பிப்ரவரி 1938 இல், திருவாங்கூர் மாநில காங்கிரஸ் என்ற அரசியல் கட்சி உருவாக்கப்பட்டபோது, அதில் சேர்ந்த முதல் பெண்மனி ஆவார். திருவிதாங்கூருக்கு பொறுப்பான அரசாங்கத்தை நிறுவுவதே கட்சியின் குறிக்கோளாக இருந்தது, அதன் தலைவராக பட்டம் தாணு பிள்ளை இருந்தார், மேலும், கே.டி.தாமசு மற்றும் பி.எஸ்.நடராஜ பிள்ளை, ஆகியோர் முறையே செயலாளர்கள் மற்றும் பொருளாளர் எம்.ஆர்.மாதவ வாரியர் ஆகியோர் பணியாற்றினர். மசுகரேன் செயற்குழு உரிப்பினராக நியமிக்கப்பட்டார் மற்றும் கட்சியின் விளம்பரக் குழுவிலும் பணியாற்றினார். தொழிலாளர் குழுவின் முதல் செயலாக, சிபி ராமசாமி ஐயர் நியமனத்தை நிறுத்தக் கோரி மகாராஜா ஸ்ரீ சித்திரா திருநாள் பலராம வர்மனுக்கு கடிதம் அனுப்புதல் இருந்தது.அவரது நிர்வாகத்தின் மீதான தாக்குதலுக்கு ஐயரும் அவரது ஆதரவாளர்களும் பதிலடி கொடுத்தனர்.
கட்சித் தலைவர், பிள்ளையுடன் மாநில அளவிலான பிரச்சார சுற்றுப்பயணத்தில், சட்டமன்றம், திவான் மற்றும் அரசாங்கத்தில் அனுமதிக்கப்பட்ட பங்கேற்பு நிலை குறித்து மசுகரேன் வெளிப்படையாக விமர்சித்தார். இந்த விமர்சனத்தால் இவர்  காவல் துறையினரால் தாக்கப்பட்டார். மேலும், இவர்  வீடும் தாக்குதலுக்கு உள்ளானது. அவரது சொத்துக்களும் திருடப்பட்டது. இது தொடர்பான அறிக்கையினையும் காவல் துறையினருக்கு எதிராக வெளியிட்டார்.ஐயர் அவளுக்கு எதிராக மகாராஜாவிடம் பேசினார், மசுகரேன் அரசாங்கத்தை அவதூறாகப் பேசுவதாகவும், வரி செலுத்தாததை ஊக்குவிப்பதாகவும் குற்றம் சாட்டினார். அவள் ஆபத்தானவள் என்றும் அதிருப்தியைத் தூண்டுகிறாள் என்றும் காவல் துறை அதிகாரி தெரிவித்தார். அவரது செயல்பாடுகள் 1939-1947 வரை பல்வேறு காலங்களில் பல கைதுகள் மற்றும் சிறைகளுக்கு வழிவகுத்தது.
1648
1648 (MDCXLVIII) கிரெகொரியின் நாட்காட்டியில் ஒரு புதன்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் சனிக்கிழமையில் ஆரம்பமான நெட்டாண்டு ஆகும்.
அன் மசுகரேன்
சான்றுகள்
பகுப்பு:இந்திய விடுதலைப் போராட்ட வீராங்கனைகள் பகுப்பு:1ஆவது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:1963 இறப்புகள் பகுப்பு:1902 பிறப்புகள்
அதிகாரப் பிரிவினை
அதிகாரப் பிரிவினை அல்லது அதிகாரங்களைப் பிரித்துவைத்தல் (separation of powers) என்பது ஒரு அரசின் ஆளுகை சார்ந்த முந்நெறிக் கட்டமைப்பு கூறு ஆகும். ஒரு அரசு பல்வேறு துறைகளாகப் பிரிக்கப்பட்டு, அந்த துறைகளுக்கு வெவ்வேறு பணிகளும் அதிகாரங்களும் வழங்கப்படுதல் என்பது அதிகாரங்களைப் பிரித்துவைத்தல் என்ற கருத்துவின் சாரம். குறிப்பாக சட்டமியற்றுதல், நிறைவேற்றல், நீதிபரிபாலனம் ஆகியவை மூன்றும் பிரித்துவைக்கப்படும். அதிகாரத்தைக் குவியவிடாமல், அரசின் வெவ்வேறு பிரிவுகளை ஒருங்கே சமன்படுத்தி நல்லாட்சியை தருவதற்காக இந்த முறை பயன்படுத்தப்படுகிறது. சில அரசுகளில் அரசின் நிர்வாகத்தை மதிப்பீடு (accountability office) செய்யும் ஒரு பிரிவும் உள்ளது.
வெளி இணைப்புகள்
பகுப்பு:அரசியல்
அனகா அலங்காமொனி
அனகா அலங்காமொனி (Anaka Alankamony பிறப்பு: சூலை 10, 1994) என்பவர் இந்திய ஸ்குவாஷ் வீராங்கனை ஆவார். 2010ஆம் ஆண்டில் சர்வதேச ஸ்குவாஷ் வீரர்களுக்கான தரவரிசையில் 59 ஆவது இடத்திற்கு முன்னேறினார். 2014 ஆம் ஆண்டில் அருச்சுனா விருதினைப் பெற்றார்.
கல்வி
இவர் சென்னையில் உள்ள சேக்ரட் ஹார்ட் மெட்ரிகுலேஷன் பள்ளியிலும் ஸ்ரீ சிவ சுப்ரமணிய நாடார் பொறியியல் கல்லூரியிலும் கல்வி கற்றார். 2013 ஆம் ஆண்டில் பென்சில்வேனியா பல்கலைக்கழகத்தில் சேர்ந்தார். அங்கு கனிணி மற்றும் பொருளியல் பிரிவில் கல்வி கற்றார். அதே சமயம் பெண்கள் ஸ்குவாஷ் பிரிவில் விளையாடினார்.
தொழில் வாழ்க்கை
தனது 15ஆம் வயதில் 15 வயதிற்குட்பட்டோருக்கான ஆசிய போட்டியில் வெற்றி பெற்றார். 2009 ஆம் ஆண்டில் உலக சாதனை படைத்து குறைந்த வயதில் ''விஸ்பா வாகையாளரானார். இதற்கு முன்னதாக மலேசியாவைச்'' சேர்ந்த நிகோல் டேவிட் தனது 16ஆம் வயதில் வென்றதே சாதனையாக இருந்தது. ஜோஷ்னா சின்னப்பா விஸ்பா பட்டத்தை வென்ற முதல் இந்தியர் ஆவார்.
சான்றுகள்
பகுப்பு:வாழும் நபர்கள் பகுப்பு:1994 பிறப்புகள் பகுப்பு:தமிழக விளையாட்டு வீரர்கள் பகுப்பு:தமிழ்நாட்டு விளையாட்டு வீராங்கனைகள்
எகிப்தின் வரலாறு
எகிப்தின் வரலாறு நீண்டதும் வளம் பொருந்தியதும் ஆகும், வளமான கரைப் பகுதிகளையும், வடிநிலங்களையும் கொண்ட நைல் நதியும், பண்டைய எகிப்தின் மூத்தகுடிகளின் சாதனைகளும், வெளிச் செல்வாக்கும் இதற்குக் காரணமாக இருந்துள்ளன. ரோசெத்தாக் கல்லைக் கண்டுபிடித்ததன் மூலம், பண்டை எகிப்தியப் படஎழுத்துக்களின் மர்மங்கள் அவிழ்க்கப்படும்வரை எகிப்துன் பழைய வரலாற்றின் பெரும் பகுதி அறியப்படாததாகவே இருந்தது. உலகின் ஏழு அதிசயங்களுள் இன்றும் நிலைத்திருப்பது எகிப்தில் உள்ள கீசாவின் மாபெரும் பிரமிட் மட்டுமே. அலெக்சாண்டிரியாவின் நூலகம், அந்த வகைக்கு ஒன்றே ஒன்றாகப் பல நூற்றாண்டுகள் இருந்தது.
எகிப்தில் உரோமரின் ஆட்சி, இடையே சசானியப் பேரரசின் கிபி 619 - 629 வரையான 10 ஆண்டுக் காலப்பகுதி தவிர, கிமு 30 முதல் கிபி 641 வரை நீடித்திருந்தது. எகிப்தை முசுலிம்கள் கைப்பற்றிய பின்னர், எகிப்தின் பகுதிகள், தொடர்ந்து வந்த கலீபகங்களினதும், பிற முசுலிம் வம்சங்களினதும் மாகாணங்கள் ஆயின. இவற்றுள் ராசிதீன் கலீபாக்கள் (632-661), உமையா கலீபகம் (661-750), அப்பாசியக் கலீபகம் (750-1258), குர்துபா கலீபகம் (756-1031), பாத்திம கலீபகம்  (909-1171), அய்யூப்பிய வம்சத்தின் எகிப்தின் மம்லுக் சுல்தானகம் (கிபி 1250 - 1517) என்பன இவற்றுள் அடக்கம். 1517 இல் துருக்கியின் ஓட்டோமான் சுல்தான் முதலாம் செலீம் கெய்ரோவைக் கைப்பற்றியதன் மூலம் எகிப்தை ஓட்டோமான் பேரரசுக்குள் இணைத்துக்கொண்டார்.
பிரான்சின் ஆக்கிரமிப்புக்கு உள்ளாகியிருந்த 1798 - 1801 காலப் பகுதியைத் தவிர்த்து, 1867 வரை எகிப்து, ஓட்டோமான் பேரரசின் பகுதியாகவே இருந்தது. 1867 இல் தொடங்கி எகிப்து, கேதிவேட் எகிப்து என்று அழைக்கப்பட்ட பெயரளவிலான திறை செலுத்தும் ஒரு அரசாக இருந்தது. ஆங்கிலேய-எகிப்தியப் போரைத் தொடர்ந்து 1882-இல் எகிப்து, பிரித்தானியரின் கட்டுப்பாட்டுக்குள் வந்தது. முதலாம் உலகப் போருக்குப் பின்னர், 1919-இல் இடம்பெற்ற எகிப்தியப் புரட்சியைத் தொடர்ந்து, எகிப்து இராச்சியம் நிறுவப்பட்டது. இது சட்டப்படியான தனியரசாக இருந்தபோதும், ஐக்கிய இராச்சியம் வெளிநாட்டு அலுவல்கள், பாதுகாப்பு மற்றும் சில விடயங்களில் கட்டுப்பாட்டைக் கொண்டிருந்தது. எகிப்தில் பிரித்தானிய ஆக்கிரமிப்பு 1954 வரை நீடித்தது.
வரலாற்றுக்கு முந்திய காலம் (கிமு 6,000 - கிமு 3150)
நைல் ஆற்றுப் பகுதிகளிலும், பாலைவனச் சோலைகளிலும் பாறை எழுத்துக்கள் இருந்ததற்கான சான்றுகள் உள்ளன. கிமு 10 ஆவது ஆயிரவாண்டுப் பகுதியில், வேட்டுவ-சேகரப் பண்பாடும், மீன்பிடிப் பண்பாடும், தானிய அரைப்புப் பண்பாட்டினால் மாற்றீடு செய்யப்பட்டது. தட்ப வெப்ப மாற்றங்களாலும், அளவு மீறிய மேய்ச்சலாலும், எகிப்தின் மேய்ச்சல் நிலங்கள் காய்ந்து சகாரா பாலைவனம் உருவாகியது. தொடக்ககாலப் பழங்குடி மக்கள் நைல் ஆற்றுப் பகுதிக்குப் புலம் பெயர்ந்து, ஒரு நிலையான வேளாண்மைப் பொருளாதாரத்தையும், மையப்படுத்தப்பட சமூகத்தையும் உருவாக்கினர்.
வெளி இணைப்புகள்
பகுப்பு:எகிப்து பண்டைய எகிப்திய அரசமரபுகள் பகுப்பு:ஆபிரிக்க வரலாறு பகுப்பு:பண்டைய வரலாறு பகுப்பு:எகிப்திய நாகரிகம்
மருத்துவம்பாடி ஊராட்சி
மருத்துவம்பாடி ஊராட்சி (Maruthavambadi Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள உத்திரமேரூர் வட்டாரத்தில் அமைந்துள்ளது. இந்த ஊராட்சி, உத்திரமேரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1034 ஆகும். இவர்களில் பெண்கள் 498 பேரும் ஆண்கள் 536 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இந்திய மகளிர் துணைப் படை
இந்திய மகளிர் துணைப் படை (Women's Auxiliary Corps (India)) 1942 ஆம் ஆண்டு மார்ச்சு மாதத்தில் உருவாக்கப்பட்டது. பர்மா மகளிர் துணைப் படையிலிருந்து தனியாக இப்படை உருவாக்கப்பட்டது. இந்திய மகளிர் துணைப் படை இரண்டாம் உலகப் போரின் முடிவில் 11,500 பெண்களை வேலைக்கு அமர்த்தியது.
கவிகுஞ்சர பாரதியார்
கவிகுஞ்சர பாரதியார் (1810 - 1896) ஒரு கருநாடக இசைக்கலைஞர் ஆவார்.இவரது இயற்பெயர் கோடீசுவரன்.’கவிகுஞ்சரம்’ என்ற பட்டம் சிவகங்கை மன்னரால் இவரது இயலிசைத் திறனுக்காக வழங்கப்பட்டது
வாழ்க்கைக் குறிப்பு
இவர் இராமநாதபுரம் மாவட்டத்திலுள்ள பெருங்கரை என்னும் ஊரில் சுப்பிரமணியபாரதி என்பவருக்குப் பிறந்தார். இளமையிலேயே தமிழிலும், சமஸ்கிருதத்திலும் புலமை பெற்றார். தம் உறவினரான மதுரகவி பாரதியிடம் இளமையிலேயே இசை பயின்று பதங்கள், கீர்த்தனைகள் பாடுவதில் திறமை பெற்றார்.
இவரது 18 வது வயதில் கடும் நோய் கண்டு அல்லலுற்றபோது தமது கிராம தேவதை மீது பள் ஒன்று பாடி முடித்து சுகம் பெற்றார் என்று கூறப்படுகிறது. அதன்பின் பல நூல்களை இயற்றினார்.
1865 இல் முத்துராமலிங்க சேதுபதியின் சகோதரர் பொன்னுசாமித் தேவர் வேண்டுகோளுக்கு இணங்க கந்த புராணத்தை கீர்த்தனை வடிவில் பாடினார்.
அழகர் குறவஞ்சி
திருமாலிருஞ் சோலைமலை அழகர் மீது இவர் பாடிய அழகர் குறவஞ்சி, நாடகத் தமிழின் வகையைச் சேர்ந்தது. இந்நாட்டிய நாடகத்தை இவர் சிவகெங்கை ஜமீந்தாரிணியாக இருந்த காந்தமநாச்சியார் முன்னிலையிலும் பல அறிஞர்கள் முன்னிலையிலும் அரங்கேற்றி, பல்லக்கு வரிசை முதலிய பெருஞ்சிறப்புக்களைப் பெற்றார்.
கவிகுஞ்சரம் பட்டம்
இவரது பாடல்களின் சிறப்பைக் கேள்வியுற்ற சிவகெங்கை கௌரிவல்லப மகாராஜா இவருக்கு கவிகுஞ்சரம் என்ற பட்டத்தையும் அளித்துத் தமது ஆஸ்தான வித்துவான்களில் ஒருவராகவும் ஆக்கிக் கொண்டார்.
மேற்கோள்கள்
பகுப்பு:கருநாடக இசைக் கலைஞர்கள் பகுப்பு:1810 பிறப்புகள் பகுப்பு:1896 இறப்புகள் பகுப்பு:பாடலாசிரியர்கள்
மரண வாக்குமூலம்
யார் யார் மரண வாக்குமூலம் வாங்கலாம்
யார் வேண்டுமானாலும் மரண வாக்கு மூலம் பெறலாம். ஆனால் மருத்துவரால் பெறப்படும் மரணவாக்கு மூலத்திற்கு அதிக மதிப்பு உண்டு. மனிதர் இறக்க நேரமாகும் எனத் தெரியுமாயின் உடனடியாக நீதிபதியை (magistrate) அழைக்க வேண்டும். நீதிபதியால் பெறப்படும் மரணவாக்கு மூலத்திற்கு அதிகபட்ச மதிப்பு உண்டு.குறுகிய காலமே இருக்கும் வேளையில், நீதிபதியை அழைக்க முடியாத நிலையில் மருத்துவரே இரண்டு சாட்சிகளின் முன்னிலையில் மரண வாக்குமூலம் பெறலாம்.
வாக்குமூலம் வாங்கும் முறை
முதலில் வாக்குமூலம் தருபவர் தெளிந்த மனநிலையில் (compos mentis) தான் இருக்கிறார் என மருத்துவர் சான்றளிக்க வேண்டும். எழுதும் நிலையில் இருந்தால் வாக்குமூலம் அளிப்பவரே வாக்குமூலத்தை எழுதலாம். இல்லாத நிலையில் மருத்துவரே எழுதலாம். வாக்குமூலம் தருபவரின் சொந்த வார்த்தைகளில் தான் வாக்குமூலம் எழுதப்பட வேண்டும். வாக்குமூலம் பெறுபவர் எவ்வித மாற்றங்களையும் செய்யக் கூடாது. ஆம் இல்லை என விடைவரும் கேள்விகளையும் (leading questions) கேட்கக் கூடாது. ஒரு விடயம் தெளிவாக இல்லையென்றால் அதைத் தெளிவுபடுத்திக் கொள்வதற்கான கேள்விகளைக் கேட்கலாம். ஆனால் கேட்கப்பட்ட கேள்வியையும் பெறப்பட்ட விடையையும் அப்படியே பதிவு செய்ய வேண்டும். இறுதியாக வாக்குமூலத்தை உரக்கப் படித்துக் காட்டி வாக்குமூலம் அளித்தவரின் பெருவிரல் ரேகை அல்லது கையெழுத்தைப் பெற வேண்டும். மருத்துவரும் இரு சாட்சிகளும் கையொப்பமிட வேண்டும். பெறப்பட்ட வாக்குமூலத்தை உடனடடியாக உறையிலிட்டு முத்திரையிட்டு நீதிபதிக்கு அனுப்பப்பட வேண்டும்.
உண்மைத் தகவலே வேண்டும், ஊகங்கள் கூடாது
வாக்குமூலத்தில் இது நடந்தது என்ற தகவல்களே இடம் பெற வேண்டும். இது நடந்திருக்கலாம் எனும் ஊகக்கருத்து கூடாது. வாக்களிப்பவருக்கு அப்படி ஓர் ஊகம் இருக்குமாயின் அவ்வூகம் ஏற்படக் காரணத்தையும் பதிவு செய்ய வேண்டும்.
பேச முடியாதவர் அளிக்கும் வாக்குமூலம்
வாய் பேச இயலாதவரும் வாக்கு மூலம் அளிக்கலாம். அவரிடம் கேட்கப்பட்ட கேள்விகளும் அவர் சைகையில் (gestures) அளித்த பதில்களும் அப்படியே பதிவு செய்யப்பட வேண்டும்.
மரணவாக்கு மூலம் அளித்தவர் மரணமடையாத நிலையில்
மரணவாக்கு மூலம் அளித்தவர் உயிர் பிழைத்திருப்பாராயின் அவர் நீதிமன்றத்திற்கு வந்து தன்னுடைய நேரடி சாட்சியத்தை அளிக்க வேண்டும்.
மேற்கோள்கள்
பகுப்பு:சட்டம் பகுப்பு:சட்டம் சார் மருத்துவம் பகுப்பு:குற்றவியல் சட்டம்
காக்ரோன் கோட்டை
காக்ரோன் கோட்டை (Gagron Fort) இந்தியாவின் இராஜஸ்தான் மாநிலத்தின் ஜாலாவார் மாவட்ட ஹதோதி பகுதியில் உள்ள மலையில் அமைந்துள்ளது. இக்கோட்டை ஆரவல்லி மலையாலும் மற்றும் காளி சிந்து நீராலும் சூழ்ந்த கோட்டையாகும்.
இராஜஸ்தானின் மலைக் கோட்டைகளில் ஒன்றான காக்ரோன் கோட்டையை உலகப் பாரம்பரியக் களங்களில் ஒன்றாக யுனேஸ்கோ நிறுவனம் 2013ஆம் ஆண்டில் அறிவித்துள்ளது.
வெளி இணைப்புகள்
பகுப்பு:இந்தியாவில் உள்ள உலக பாரம்பரியக் களங்கள் பகுப்பு:இராஜஸ்தான் கோட்டைகள் பகுப்பு:இராஜஸ்தான் வரலாறு பகுப்பு:இராஜஸ்தானில் உள்ள சுற்றுலாத் தளங்கள்
ஒளியமைப்பு
thumb|150px|right|ஒளி தரும் மெழுகு திரி
பார்வை மனித வாழ்வின் முக்கிய அம்சங்களில் ஒன்று. இதனால் பார்வைப் புலனுக்கு அவசியமான ஒளி மனிதனுக்கு மிகவும் அடிப்படையான, அவசியமான ஆற்றல்களுள் ஒன்றாகிறது. மனிதனுடைய பல்வேறு வகையான தேவைகளுக்காக ஒளியை வழங்குவதற்கான தொழில் நுட்பமே ஒளியமைப்பு ஆகும்.
ஒளியின் முதன்மையான மூலம் சூரியன் ஆகும். தொடக்கக்கால மனிதர்கள் ஒளி தேவைப் படக்கூடிய தமது செயற்பாடுகளை எல்லாம் பகலிலேயே வைத்துக்கொண்டனர். தீயைக் கட்டுப்பாடாகப் பயன்படுத்தக் கற்றுக்கொண்ட பின்னர் இரவிலும் ஒளியை பெறக்கூடிய செயற்கை முறைகள் உருவாக்கப்பட்டன. மிக அண்மைக்காலம் வரை தீப் பந்தங்கள், மெழுகு திரி, எண்ணெய் விளக்குகள் என்பவையே இரவு நேர ஒளி மூலங்களாகப் பயன்பட்டு வந்தன.
மின் விளக்குகள் கண்டு பிடிக்கப்பட்ட பின்னரே இரவையும் பகல் போலக் கருதிச் செயற்படக்கூடிய வல்லமை மனிதருக்குக் கிடைத்தது. தற்காலத்தில் இரவில் மட்டுமன்றிப் பகலிலும் கட்டிடங்களுக்குள் சூரிய ஒளி போதிய அளவு கிடைக்காத பகுதிகளிலும், சிறப்பான காட்சி விளைவுகளை உருவாக்க வேண்டிய சந்தர்ப்பங்களிலும், கட்டுப்படுத்தப்பட்ட முறையில் ஒளியைப் பயன்படுத்தவேண்டிய இடங்களிலும் மின் ஒளியே பயன்படுத்தப்படுகின்றது.
நவீன ஒளியமைப்பை இரண்டு வகைகளாகக் கருத்தில் எடுக்கலாம்.
இயற்கை ஒளியமைப்பு
பொதுவாகப் பலரும் இயற்கை ஒளியை விரும்புகின்றனர். குறைந்த செலவில் மனிதருடைய தேவைகளை நிறைவு செய்யக்கூடியது இயற்கை ஒளி. சூரிய ஒளியை உள்ளக ஒளியமைப்புக்குப் பயன்படுத்தும் போது, கட்டிடத்தின் அமைவுத் திசை, சாளரங்களின் அளவும் வடிவமும் போன்ற விடயங்கள் கவனத்தில் எடுக்கப்படுகின்றன. இது மட்டுமன்றிச் சாளரங்களூடாக அளவுக்கு அதிகமான ஒளியும், அதனுடன் சேர்ந்து வெப்பமும் நுழைவதையும் கவனிக்க வேண்டும்.
இயற்கை ஒளி ஒரு நாளின் எல்லா நேரங்களிலுமோ அல்லது ஒரு ஆண்டின் எல்லா நாட்களிலுமோ ஒரே சீராகக் கிடைப்பதில்லை. இதனால் அளவுக்கு கூடுதலான ஒளி இருக்கும் நேரங்களில் அதனைக் கட்டுப்படுத்தி அளவாக உள்ளே விடவும், போதிய ஒளி இல்லாத நேரங்களில் செயற்கை ஒளி மூலங்களிலிருந்து ஒளி பெறும் வகையிலும் ஒளியமைப்பை வடிவமைக்க வேண்டும்.
செயற்கை ஒளியமைப்பு
செயற்கை ஒளியமைப்பு இக்காலத்தில் மின்னொளியிலேயே பெரிதும் தங்கியுள்ளது. இதற்காகப் பலவகையான ஒளிக் குமிழ்களும், அவற்றைப் பயன்படுத்துவதற்கான விளக்குகளும் உருவாக்கப்பட்டுள்ளன. இக் குமிழ் வகைகள் ஒவ்வொன்றும் அவ்வவற்றுக்கு உரிய சாதக பாதக அம்சங்களைக் கொண்டுள்ளன. தேவைகளைக் கருத்திலெடுத்துப் பொருத்தமான குமிழ்களும் விளக்குகளும் தெரிவு செய்யப்படுகின்றன.
இவற்றையும் பார்க்கவும்
பகுப்பு:ஒளியமைப்பு
Verlichtingstechniek Floodlight
வீச்சுப் பண்பேற்றம்
வீச்சுப் பண்பேற்றம் அல்லது வீச்சு மட்டிசைப்பு (Amplitude modulation)(AM) என்பது தகவல் தொடர்புத் துறையில் கடத்தி அலையின் (carrier wave) மீது சாதாரண அலைகளை கலந்து இலகுவாக நீண்ட தூரம் கொண்டுசெல்லும் முறைகளில் ஒன்றாகும். வீச்சுப் பண்பேற்றத்திலோ வீச்சு மாறக்கூடியது;அதிர்வெண் மாறாதது. வானொலி அலைகளைக் கொண்டு செல்வதில் வீச்சுப் பண்பேற்றம் பயன்படுகின்றது.
நியம AM அலை குறித்த கணிப்பு முறை
அதிர்வெண் fc ஐயும் வீச்சம் A ஐயும் கொண்ட காவி அலை (sine அலை) ஒன்றைக் கருதுக. அது பின்வரும் சமன்பாட்டால் தரப்படும்.
m(t) பண்பேற்றம் பெற்ற அலைவடிவம். இவ் எடுத்துக்காட்டுக்கு சைன் அலை கொண்ட அதிர்வெண் fmபண்பேற்றத்தையும், அது  அதை விட மிகச்சிறிய அதிர்வென் fc எடுத்தால்:
இங்கு M மட்டிசைப்பின் வீச்சம். M<1 ஆக் இருப்பின் (1+m(t)) எப்போதும் நேர்ப் பெறுமானத்தைக் கொள்ளும். எனவே வீச்சுப் பண்பேற்றம் என்பது காவி அலை c(t) ஐ நேர்க் கணியமாயுள்ள (1+m(t)) உடன் பெருக்குவதால் கிடைக்கும்:
மேற்கோள்கள்
பகுப்பு:இயற்பியல் தொடர்பான குறுங்கட்டுரைகள் பகுப்பு:தொலைத்தொடர்பு பகுப்பு:மின்னணுவியல்
ஐபோன் ஓஎஸ் 1
ஐபோன் ஓஎஸ் 1 என்பது ஐஓஎஸ் இயங்குதள வரிசையில் முதலாவதாக வெளியிடப்பட்ட இயங்குதளமாகும். ஐஒஎஸ் 4 இற்குப் பிறகு இந்த இயங்குதளங்கள் ஐபோன் ஓஎஸ் என்பதில் இருந்து ஐஓஎஸ் என்று மாற்றப்பட்டதையும் இங்கே குறிப்பபிட வேண்டும். தொடுதிரை உடைய கருவிகளுக்கான ஆப்பிளின் இயங்குதளத்தின் முதலாவது பதிப்பு இதுவாகும். இது வெளியிடப்படும் போது ஆப்பிள் ஓஎஸ் எக்ஸ் இயங்குதளத்தின் ஒரு மாற்றியமைக்கப்பட்ட பதிப்பே இந்த இயங்குதளம் என ஆப்பிள் அறிவித்தது. ஆயினும் மார்ச் 6, 2008இல் வெளியிடப்பட்ட ஐபோன் மென்பொருள் உருவாக்க கருவியின் பின்னர் இந்த இயங்குதளத்தை ஆப்பிள் ஐபோன் ஓஎஸ் என்று அழைத்தது. மேலும் ஐபோன் ஓஎஸ் 4 முதல் இந்த இயங்கு தளத்தை ஆப்பிள் நிறுவனம் ஐஓஎஸ் என்று அழைக்கத்தொடங்கியது.
உசாத்துணைகள்
பகுப்பு:ஐஓஎஸ் இயங்குதளங்கள்
அசோக் ஆனந்த்
அசோக் ஆனந்த் (Ashok Anand) என்பவர் இந்திய ஒன்றிய பகுதியான புதுச்சேரியினைச் சேர்ந்த அரசியல்வாதி ஆவார். இவர் புதுச்சேரி தட்டாஞ்சாவடியினைச் சேர்ந்தவர். 2016ஆம் ஆண்டு புதுச்சேரி சட்டமன்றத் தேர்தலில் அகில இந்திய நமது ராஜ்ஜியம் காங்கிரசின் வேட்பாளராக தட்டாஞ்சாவடி சட்டமன்றத் தொகுதியில் போட்டியிட்டு புதுச்சேரி சட்டமன்றத்திற்கு உறுப்பினராகத் தேர்ந்தெடுக்கப்பட்டார்.
மேற்கோள்கள்
பகுப்பு:புதுச்சேரி நபர்கள் பகுப்பு:வாழும் நபர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:புதுச்சேரி சட்டமன்ற உறுப்பினர்கள் பகுப்பு:புதுச்சேரி அரசியல்வாதிகள்
காவல்சேரி ஊராட்சி
காவல்சேரி ஊராட்சி (Kavalcheri Gram Panchayat), தமிழ்நாட்டின் திருவள்ளூர் மாவட்டத்தில் உள்ள பூந்தமல்லி வட்டாரத்தில் அமைந்துள்ளது. இந்த ஊராட்சி, பூந்தமல்லி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 950 ஆகும். இவர்களில் பெண்கள் 450 பேரும் ஆண்கள் 500 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தலையணை மந்திரம்
தலையணை மந்திரம் (Thalaiyanai manthiram) 1984 ஆம் ஆண்டு வெளிவந்த தமிழ்த் திரைப்படமாகும். என். வெங்கடேஷ் இயக்கத்தில் வெளிவந்த இத்திரைப்படத்தில் பாண்டியன், சுலோச்சனா மற்றும் பலரும் நடித்துள்ளனர்.
மேற்கோள்கள்
பகுப்பு:1984 தமிழ்த் திரைப்படங்கள்‎ பகுப்பு:இளையராஜா இசையமைத்த திரைப்படங்கள் பகுப்பு:பாண்டியன் நடித்த திரைப்படங்கள்
பைரனோசு
பைரனோசு (Pyranose )  என்பது குறை சாக்கரைடுவின் தொகுப்பு ஆகும். ஐந்து கார்பன் அணுக்கள் மற்றும் ஒரு ஆச்சிசன் அணுவினையும் பெற்று இதன் இராசயன கட்டமைப்பு ஆறு உறுப்புகளைக் கொண்ட வளையமாக உள்ளது. மற்ற கார்பன்கள் வெளி வளையங்களில் இருக்கலாம். வேற்றணு வளையச்சேர்மமான பைரேன் சேர்மத்தை ஒத்து பைரனோசு என்ற பெயரைப் பெற்றுள்ளது. ஆனால் இதில் இரட்டை பிணைப்புகள் இருப்பதில்லை.
வெளிவடிவ அமைப்பு
மடிப்பாதல் செயல் மூலம் பைரனோசு மொத்தம் 38 தனித்துவமான வெளிவடிவ அமைப்புகளைப் பெற்றுள்ளது. அவை 2 நாற்காலிகள், 6 படகுகள், 6 வளைவு-படகுகள், 12 அரை நாற்காலிகள், மற்றும் 12 உறைகள். மையம்|thumb|850x850px|பீட்டா-D-குளுக்கோபைரனோசுவின் வெளிவடிவ அமைப்பு
மேற்கோள்கள்
பகுப்பு:கார்போவைதரேட்டுகள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
கிரேசு ஆலோக்கு
கிரேசு டேபர் ஆலோக்கு (Grace Taber Hallock) அமெரிக்காவைச் சேர்ந்த ஒரு சிறுவர் இலக்கிய எழுத்தாளர் ஆவார். 1893 ஆம் ஆண்டு ஏப்ரல் மாதம் 10 ஆம் தேதி ராபின் டபிள்யூ. ஆலோக்கு மற்றும் இசபெல் டேபர் ஆலோக்கு தம்பதியருக்கு மகனாக ஒரு பண்ணையில் பிறந்தார். வாழ்நாள் முழுவதும் அங்கேயே வாழ்ந்தார். 1914 ஆம் ஆண்டு மவுண்ட் ஓலியோக்கு கல்லூரியில் பட்டம் பெற்றார். பின்னர் நியூயார்க்கின் உல்சுடர் மாகாணத்தின் வாக்குரிமை அமைப்பை ஒழுங்கமைக்க உதவினார்.
20 ஆம் நூற்றாண்டின் ஆரம்பம் முதல் நடுப்பகுதி வரை ஆலோக்கு எழுதிக் கொண்டிருந்தார். ஆலோக்கின் பல புத்தகங்கள் உடல்நலம் மற்றும் அறிவியல் சிக்கல்களை விளக்கின. புளோரன்சு நைட்டிங்கேல் மற்றும் தொழில்முறை செவிலியம், மேரி கியூரி என்பவை சில உதாரணங்களாகும். இவ்விரண்டு நூல்களும் எல்த்து ஈரோசு என்ற தொடரின் ஒரு பகுதியாக மெட்ரோபொலிட்டன் ஆயுள் காப்பீட்டு நிறுவனத்தால் வெளியிடப்பட்டன.
1928 ஆம் ஆண்டு வெளியிடப்பட்ட தி பாய் ஊ வாசு என்ற சிறுவர் நூலுக்காக கிரேசு டேபர் ஆலோக்கு 1929 ஆம் ஆண்டு நியூபெரி விருது வழங்கப்பட்டது.
கிரேசு ஆலோக்கு 1967 ஆம் ஆண்டு காலமானார்.
மேற்கோள்கள்
பகுப்பு:1893 பிறப்புகள் பகுப்பு:1967 இறப்புகள் பகுப்பு:அமெரிக்க எழுத்தாளர்கள்
ஸ்டீக் லார்சன்
ஸ்டீக் லார்சன் (Stieg Larsson, ஆகஸ்ட் 15, 1954 – நவம்பர் 9 2004) ஒரு சுவீடிய இதழாளர் மற்றும் எழுத்தாளர். உலகப்புகழ் பெற்ற மில்லெனியம் டிரைலஜி (ஆயிரமாண்டு முப்புத்தகங்கள், Millennium Trilogy) என்ற புதின வரிசையை எழுதியவர். இப்புதின வரிசை இது வரை உலகெங்கும் பல மொழிகளில் மொழிபெயர்க்கப்பட்டு 2.7 கோடி படிகள் விற்றுள்ளது. 2008ம் ஆண்டில் உலகில் மிக அதிகமான புத்தகங்கள் விற்ற எழுத்தாளர் பட்டியலில் இரண்டாம் இடத்தைப் பெற்றவர்.
லார்சன் இடதுசாரி கொள்கையுடைவர். தனது இளமைக்காலத்தில் எரித்திரியா நாட்டில் அரசு எதிர்ப்புப் போராளிகளுக்கு ஆயுதப்பயிற்சி அளிக்கத் தன்னார்வலராகச் சென்றவர். சுவீடிய பொதுவுடைமைக் கட்சியின் உறுப்பினராக இருந்தவர். சுவீடனின் திரொட்ஸ்கிய பத்திரிக்கையான ஃபியார்டே இண்டெர்நேஷனலேன் இதழின் ஆசிரியராகப் பணியாற்றினார். மேலும் இண்டெர்நேஷனலேன் இதழிலும் அடிக்கடி எழுதிவந்தார். சுவீடனில் வலதுசாரி சிந்தனைகளும் வெள்ளைப் பேரினவாத கருத்துகளும் பரவாமல் தடுக்க சுவீடிய எக்ஸ்போ அமைப்பைத் தொடங்கினார். அது வெளியிட்ட எக்ஸ்போ இதழின் ஆசிரியராகவும் பணியாற்றினார். சுவீடிய வலதுசாரி அமைப்புகளைப் பற்றி ஆய்வு செய்து புத்தகங்களையும் எழுதினார். சுவீடிய அறிபுனை ரசிகர் அமைப்புகளிலும் தீவிரமாகப் பணியாற்றி வந்தார்.
வெளி இணைப்புகள்
பகுப்பு:சுவீடன் எழுத்தாளர்கள் பகுப்பு:1954 பிறப்புகள் பகுப்பு:2004 இறப்புகள்
அலெக்சாந்தர் துபியாகோ
அலெக்சாந்தர் திமித்ரியேவிச் துபியாகோ (Alexander Dmitriyevich Dubyago, Александр Дмитриевич Дубяго, திசம்பர் 5 (18), 1903, கசான் - அக்தோபர் 29, 1959, கசான்) ஒரு சோவியத் ஒன்றிய வானியலாளர் ஆவார். இவர்கோட்பாட்டு வானியற்பியல் வல்லுனரும் ஆவார். நிலாவின் துபியாகோ குழிப்பள்ளம் இவரது நினைவாகவும் இவரது தந்தையார் திமித்ரி துபியாகோ அவர்களின் நினைவாகவும் பெயர் இடப்பட்டுள்ளது.
அனாஹிதா உபெராய்
அனாஹிதா உபெராய் (பிறப்பு 1967) நாடகங்கலில் பிரபலமான ஒரு இந்திய நடிகை ஆவார். உபேராய் சில ஹிந்தி படங்களிலும் நடித்துள்ளார்.
ஆரம்ப கால வாழ்க்கை
விஜயா மேத்தா மற்றும் ஃபரோக் மேத்தா போன்ற பெரு நடிகர்களின் குடும்பத்தில் உபெராய் பிறந்தார். உபெராய் தனது 12 வயதில் தனது தாயின் குழுவில் பணியாற்றத் தொடங்கினார். உபேராய் தனது பள்ளிப்படிப்பை மும்பையில் உள்ள கதீட்ரல் & ஜான் கானன் பள்ளியில் பயின்றார். பின்னர் மும்பை செயின்ட் சேவியர் கல்லூரியில் உளவியல் மற்றும் சமூகவியல் பயின்றார். பின்னர், அவர்நியூயார்க்கில் உள்ள ஹெர்பர்ட் பெர்காஃப் ஸ்டுடியோவில் பயிற்சி பெற்றார். அவர் இந்தியா திரும்புவதற்கு முன்பு பிராட்வேயில் நடித்தார்.